মাস তিনেক আগে নিউ টাউনে একটি নতুন তৈরি হওয়া সংস্থা শুরু করেছে অ্যাপ-নির্ভর এই স্মার্ট সাইকেল পরিষেবা। পুরো নিউ টাউন জুড়ে ৪০টি সাইকেল স্ট্যান্ড তৈরি করে ৪০০টি সাইকেল রাখার ব্যবস্থা করেছে তারা। এক ঘণ্টায় দু’টাকার বিনিময়ে স্ট্যান্ড থেকে এই সাইকেল নিয়ে যাওয়া যায়। একটি নির্দিষ্ট অ্যাপের মাধ্যমে সাইকেলটি ভাড়া নিয়ে অ্যাপের মাধ্যমেই সাইকেলটির তালা খুলতে হয়। ওই সংস্থার নিয়ম অনুযায়ী, সাইকেল ব্যবহারের পরে সেটিকে আবার স্ট্যান্ডেই রেখে দিতে হবে। কিন্তু অধিকাংশ ব্যবহারকারীই সেই নিয়ম মানছেন না বলে অভিযোগ।